Publication: Magyar Közlöny
Issue: MK-2009-131 (Year: 2009, Number: 131)
Era: 2004-2010
Section: Melléklet az 1156/2009. (IX. 17.) Korm. határozathoz
Paragraph Index: 395

Melléklet az 1156/2009. (IX. 17.) Korm. határozathoz Irányelvek az UNESCO Általános Konferenciája 35. ülésszakán részt vevõ magyar kormányküldöttség tevékenységéhez Az UNESCO Általános Konferenciájának (ÁK) 35. ülésszakán részt vevõ magyar küldöttség a kormány prioritásainak meg fele lõen képviselje Magyarország érdekeit, konstruktív módon járuljon hozzá az ülésszak eredményes munkájához, az UNESCO szervezeti megújításához, munkájának eredményesebb és hatékonyabb meg valósulásához, hazánk nemzetközi tekintélyének erõsítéséhez. Az UNESCO 34. ülésszakán Magyarországot alelnökké választották, ami együtt járt az Általános Konferencia fõbizottsági tagságával. Az ülésszak során elhangzott észrevételek alapján világossá vált, hogy az egyes bizottságok munkájának összehangolásában komoly hiányosságok vannak, a hatékony mûködést a jövõben csak az évtizedes gyakorlat megreformálásával lehet biztosítani. Magyar javaslatra, a Fõbizottság ülésén, létrehoztak egy, az elmúlt két évben több alkalommal összehívott munkacsoportot, amely kidolgozta az ÁK tevékenységének korszerûsítésére tett javaslatait. Az Általános Konferencia görög elnöke által vezetett testületben aktív szerepet vállaltunk, ezért valószínûsíthetõ, hogy Magyarország számára a 35. ülésszakon, ismételten lehetõség nyílik az Általános Konferencia alelnöki posztjának megszerzésére. Az ország küldöttség a 35. Általános Konferencián: – hangsúlyozza, hogy az UNESCO-nak – a változó világpolitikai és világgazdasági helyzetben – vissza kell szereznie vezetõ szerepét a nemzetközi szellemi együttmûködésben, és hogy Magyarország kész minden segítséget megadni ehhez az átalakuláshoz; – támogassa és méltassa az UNESCO reformtörekvéseit: a prioritások világos megfogalmazását, a szervezeti ésszerûsítéseket, az eredmény-alapú tervezésre való áttérést és a hivatalos dokumentumok további egyszerûsítését; – a magyar érdekek szem elõtt tartásával döntsön a szervezet költségvetésének elfogadásáról, az egyes vezetõ testületekbe és kormányközi bizottságokba történõ választások alkalmával kialakítandó szavazási magatartással kapcsolatos álláspontjáról, különös tekintettel az új fõigazgató megválasztására; – fejtse ki a magyar álláspontot az UNESCO tevékenységérõl, eredményeirõl, gondjairól és tegyen javaslatokat a problémák megoldására, a Szervezet hatékonyságának növelésére. Képviseljük, hogy olyan interdiszciplináris, a valódi problémák megoldására orientált, professzionális szervezetre van szükség, amely a tevékenységi területein hatékony (pl. oktatási, kulturális, tudományetikai misszió, etikai normák, ajánlások kidolgozása), amely a hatásköri átfedéseket elkerülve, koordináltan mûködik együtt a többi nagy nemzetközi kormányzati és nem-kormányzati szervezettel, és amely kihasználja meglévõ komparatív elõnyeit. A cél egy olyan központ kialakítása, amely az információkat nemcsak közvetíti, hanem ezek alapján érdemi ajánlásokat is megfogalmaz. Hangsúlyozza, hogy finomítani kell a költségvetés struktúráját, ügyelve azonban arra, hogy ez ne csökkentse tovább a programok végrehajtására fordított forrásokat. A szervezet költségvetésének programokra fordítható részét mindenképpen növelni kell (kívánatos az adminisztrációs költségek csökkentése). Az ellenõrzés hatékonyságának fokozására is nagy szükség van; – összhangban hazánk külgazdasági és külpolitikai törekvéseivel használja ki az ÁK adta lehetõségeket az európai, illetve euro-atlanti regionális együttmûködés megerõsítésére, a fejlõdõ országokkal való hasznos kapcsolatok elmélyítésére, a megkezdett programok folytatására és újak kezdeményezésére; – hívja fel a figyelmet a tudománypolitika növekvõ fontosságú elemeire (kockázati társadalom, tudományetika, a fenntartható fejlõdés tudományos, kulturális és szociális pillére), az iskolai esélyegyenlõséget segítõ programokra, a felsõoktatás optimális átalakítására, a szellemi és az épített kulturális örökség védelmére és az információs társadalommal kapcsolatos szabályozásra; – fejtse ki a magyar kormány álláspontját a nemzeti és etnikai kisebbségek védelmével, egyéni és közösségi kulturális jogaik tiszteletben tartásával kapcsolatban, különös tekintettel a veszélyeztetett nyelvek védelmére; – támogassa a kulturális sokszínûség, a kulturális jogok, termékek és mûvészi kifejezések témakörében született egyezmény mielõbbi érvényre juttatását és értékelje kedvezõen az UNESCO Fõigazgatójának ezzel kapcsolatos tevékenységét; – röviden ismertesse a magyar UNESCO-tevékenység legfontosabb programjait: a Tudomány Világkonferenciájának megrendezése az MTA-val közösen (World Sicence Forum „Ten years after”), a szellemi kulturális örökség védelmérõl, illetve a kulturális sokszínûségrõl szóló egyezmények hazai gyakorlatba ültetése, az UNESCO-tanszékek és az UNESCO Társult Iskolák programjának reformja, a nemzetközi tematikus években és pályázatokban történõ részvétel; – hangsúlyozza, hogy Magyarország nagyra értékeli az UNESCO-nak a kulturális javak védelme érdekében kifejtett tevékenységét; – fejtse ki, hogy Magyarország különösen érdekelt a kulturális javak illegális forgalmának visszaszorításában és támogatja az UNESCO szerepének erõsítését a restitúció terén, különös tekintettel a II. világháború következtében elszállított mûtárgyakra; – hangsúlyozza, hogy az immár ötödik éve EU-tag Magyarország kész megosztani szellemi kapacitását más tagállamokkal az UNESCO valamennyi tevékenységi területén, továbbá erõsíteni az együttmûködést az EU döntés-elõkészítõ és döntéshozó szerveivel; – méltassa, hogy az UNESCO a számunkra is igen fontos vízgazdálkodási problémakör kezelését fontos prioritásává tette; – fejtse ki azon meggyõzõdését, hogy a szervezeti reformok következtében az UNESCO nemzetközi jelentõsége és elismertsége jelentõsen javulhat.

Source: https://magyarkozlony.hu/hivatalos-lapok/4bd0d25ad79071131e9f1b35c87a42af052792e1/dokumentumok/02dc907361186f4c504d68923610c54e6fe6ef9e/letoltes